Þrír létust í sjálfsmorðsárásum í Kampala, höfuðborg Úganda, í morgun. Yfir þrjátíu særðust og eru fimm þeirra í lífshættu. Uppreisnarhreyfing sem tengist hryðjuverkasamtökunum sem kenna sig við íslamskt ríki hefur staðið fyrir sprengjuárásum í Úganda undanfarið. Utanríkisráðuneytið birti í dag yfirlýsingu á Facebook-síðu sinni þar sem Íslendingar í Úganda eru hvattir til að hafa samband við borgaraþjónustu utanríkisráðuneytisins ef þeir þurfa aðstoð, en láta annars aðstandendur vita af sér. Utanríkisráðuneytið veit um fjóra Íslendinga í Kampala auk starfsmanna íslenska sendiráðsins og eru þeir allir óhultir.
Þrír létust í sjálfsmorðsárásum í Kampala, höfuðborg Úganda, í morgun. Yfir þrjátíu særðust í árásunum og eru fimm þeirra í lífshættu